La Universitat recull el Segell de Qualitat en Edició Acadèmica CEA-APQ en monografies

## La Universitat recull el Segell de Qualitat en Edició Acadèmica CEA-APQ en monografies

Moment de l'acte de lliurament dels segells de qualitat.

Cinc monografies publicades per Publicacions de la Universitat de València (PUV) han rebut el Segell de Qualitat en Edició Acadèmica CEA-APQ gestionat per la Unión de Editoriales Universitarias Españolas (UNE) i avalat per l’Agència Nacional d’Avaluació de la Qualitat i Acreditació (ANECA) i la Fundació Espanyola per a la Ciència i la Tecnologia (FECYT).

En l’acte, que va tindre lloc a la seu d’ANECA, van estar presents en representació de la Universitat de València Ester Alba, Vicerectora de Cultura i Societat de la UV i Teresa Ferrer, directora de PUV, que van recollir els cinc segells de qualitat atorgats, quatre a obres pròpies de l’editorial i un a una obra coeditada amb la Universitat Pompeu Fabra, la Universitat Jaume I i la Universitat Autònoma de Barcelona, dins de la col·lecció Aldea Global. Aquest cinc segells rebuts van convertir l’editorial de la Universitat de València en la més reconeguda en aquesta primera convocatòria.

Aquest Segell CEA-APQ certifica que aquestes monografies compleixen amb els nou indicadors exigits quant a **qualitat i transparència informativa** (identificació de la monografia, disponibilitat electrònica i inclusió de metadades), **qualitat de la política editorial** (disponibilitat de comitè científic o editorial i política editorial de l'entitat editora) i **qualitat sobre el procés editorial i d'avaluació científica** (instruccions per a la presentació de manuscrits, informació sobre el procés de selecció de manuscrits, informes externs d'avaluació i comunicació motivada de la resolució de la publicació de l'obra).

Les monografies que han obtingut el Segell de Qualitat en Edició Acadèmica (2023) són les següents:

* *Enseñanza de idiomas e inclusión. La discapacidad sensorial en el aula*

Beatriz Reverter Oliver (Col·lecció ‘English in the World’)

Juan Ramón Muñoz Sánchez (Col·lecció ‘Oberta’)

* *Mayorguiana. Pensamiento y teatro en Juan Mayorga*

Juan Alberto Sucasas Peón (Col·lecció ‘Estètica&Crítica’)

Ignacio López Alemany (Col·lecció ‘Oberta’)

* *El Papus (1973-1987). Contrapoder informativo en la Transición española*

Maria Iranzo Cabrera (Col·lecció Aldea Global)

Arxivat en:
Servei de Publicacions de la Universitat

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar